ప్రస్తుతం ఏ రంగంలో చూసినా టాలెంట్ ఉన్న వ్యక్తులకు అవకాశం లేకపోవడం, డమ్మీ వ్యక్తులు టాలెంట్ ఉన్నవారుగా కొనసాగుతుండటం అనేది కామన్ అయిపోయింది. ఇక సినీ రంగంలో అయితే దీనికి ఓ లిమిట్ అంటూ లేదు. స్టోరీ ఒకరిదైతే మరొకరు పేరు వేసుకోవడం, పాట ఒకరు రాస్తే రాసింది వేరొకరు అంటూ ఆ క్రెడిట్ కొట్టేయడం వంటివి తాజాగా వెలుగులోకి వస్తున్న విషయం తెలిసిందే. ఇటువంటివి ‘మగధీర’, 'శ్రీమంతుడు', 'నేనే రాజు నేనే మంత్రి' వంటి సినిమాలకు కూడా వినిపించాయి.కథ ఎంత బాగా ఉన్నా కొత్తవాడని పక్కన పెట్టేయడం లేదంటే, అదే కథతో వేరే వారి దర్శకత్వంలో చిత్రాలు చేయడం వంటివి టాలీవుడ్ అనే కాదు ప్రతి వుడ్లో కూడా ఉంది. ఇలాంటి విషయాల గురించి తాజాగా స్టార్ దర్శకుడు వినాయక్ ఓ ఇంటర్వ్యూలో స్పందించారు.‘‘ఏ ఇండస్ట్రీకైనా ఎవరైనా వచ్చారు అంటే గుర్తింపు, పేరు కోసమే. అవి వస్తే డబ్బు అదంతట అదే వస్తుంది. ముందు ఇండస్ట్రీలో మంచి పేరు రావాలి. అందుకే అందరూ మొదట పేరు కోసం తాపత్రయపడుతూ, దాని మీదనే ఫోకస్ పెడతారు. ఈ క్రియేటివ్ ఫీల్డ్లో మంచి పేరు తెచ్చుకోవాలని ప్రతి ఒక్కరికి ఉంటుంది. టాలెంట్ ఉన్న ప్రతి వ్యక్తికి గుర్తింపు రావాలి. పని చేసిన సినిమాకి క్రెడిట్ పొందని వారు నా వద్ద ఆ విషయం ప్రస్తావిస్తే ఎంతో బాధగా ఉంటుంది. పని చేయించుకుని క్రెడిట్ ఇవ్వకపోవడం తప్పు. ఎంత పెద్ద స్టార్ అయినా సరే, పనిచేసిన వారికి గుర్తింపు దక్కనివ్వకపోతే అది చాలా అన్యాయం. అది ఏ ఫీల్డ్ అయినా సరే. మూలాలను మరిచిపోకూడదు..’’ అని వినాయక్ తెలిపారు.
prastutam e rangamlo chusina tallent unna vyaktulaku avakaasam lekapovadam, dammi vyaktulu tallent unnavaarugaa konasagutundatam anedi kaman ayipoyindi. ika cinee rangamlo ayithe deeniki oo limit antuu ledu. story okaridaite marokaru paeru vesukovadam, paata okaru raste rasindi verokaru antuu aa credit kotteyadam vantivi taajaagaa veluguloki vastunna vishayam telisinde. ituvantivi ‘magadheera’, 'srimantudu', 'nene raju nene mantri' vanti sinimaalaku kuudaa vinipinchaayi.katha entha baga unna kottavaadani pakkana petteyadam ledante, adhe kathatho vere vaari darsakatvamlo chitraalu cheyadam vantivi tollivood ane kaadu prati vudlo kuudaa undi. ilanti vishayaala gurinchi taajaagaa star darsakudu vinayak oo interviewlo spandinchaaru.‘‘e indastrikaina evaraina vachaaru ante gurtimpu, paeru kosame. avi vaste dabbu adantata adhe vastundi. mundu industrylo manchi paeru ravali. anduke andaruu modata paeru kosam taapatrayapadutuu, daani meedane fokas pedataaru. ee creative feeldlo manchi paeru techukovalani prati okkariki untundi. tallent unna prati vyaktiki gurtimpu ravali. pani chesina sinimaki credit pondani vaaru naa vadda aa vishayam prastaaviste entho badhaga untundi. pani cheyinchukuni credit ivvakapovadam tappu. entha pedda star aina sare, panichesina vaariki gurtimpu dakkanivvakapote adhi chala anyayam. adhi e feald aina sare. muulaalanu marichipokudadu..’’ ani vinayak telipaaru.